Folkeuniversitetet

Folkeuniversitetet ble opprinnelig stiftet i 1864 under navnet Studentersamfundets Fri Undervisning.

31.12.2019 ble det gjennomført en fusjon av de 7 regionene i Folkeuniversitetet og en utfisjonert del av Studieforbundet.

Studieforbundet skiftet samtidig navn til Studieforbundet Livslang Læring.

Historie
Studentersamfundets Fri Undervisning ble opprettet i 1864 i Oslo. Formålet var å la mennesker utenfor det akademiske miljøet ta del i den kunnskap som fantes i universitetsmiljøet i Oslo. Senere kom Bergen og Trondheim til, og Norske Studenters Friundervisning ble stiftet i 1948 som landssammenslutning.

Fra universitetsbyene spredte virksomheten seg til mindre byer og tettsteder. I 1965 ble navnet endret til Folkeuniversitetet, et navn som hadde vært brukt i Danmark om tilsvarende åpne undervisningstilbud i lengre tid.

Høsten 2024 ble Folkeuniversitetet et aksjeselskap og en en del av Lingu av Lingu konsernet noe som har styrket selskapets digitale undervisningskompetanse. I dag tilbyr Folkeuniversitetet arbeid- og yrkesrettet utdanning og kurs. De fleste kursene/studiene er åpne for alle interesserte, men Folkeuniversitetet har også mange tilbud i bedriftsintern opplæring eller som oppdrag for offentlig sektor

 Studieorganisasjonen Folkeuniversitetet 
Studieorganisasjonen Folkeuniversitetet var en ideell organisasjon som hadde som formål å bidra til et mer meningsfylt liv for den enkelte samt fremme livslang læring og likestilling i adgang til kunnskap, innsikt og ferdigheter. Studieorganisasjonen Folkeuniversitetet besto av 7 sammenslåtte regioner fra og med 31.12.2019 med tilhørende virksomhet i Norge. Formålet med virksomheten var å drive voksenopplærings virksomhet i hele landet. 

Det ideelle formålet som har preget studieorganisasjonen siden starten, videreføres i dag av Folkeuniversitetets søsterselskap, Folkeuniversitetet Friundervisning.

Folkets brevskole
Folkets brevskole ble opprettet i juni 1946. Brevskolen heter nå Folkeuniversitetet Nettstudier.

 Studieforbundet Livslang Læring 
Studieforbundet Livslang Læring er en ideell organisasjon som har som formål å bidra til et mer meningsfylt liv for den enkelte samt fremme livslang læring og likestilling i adgang til kunnskap, innsikt og ferdigheter. 

Som offentlig godkjent studieforbund under Lov om voksenopplæring mottar det noe statsstøtte til deler av virksomheten. Studieforbundet er demokratisk oppbygd, med landsmøtet som høyeste organ.

Studieforbundet Livslang Læring har 21 medlemsorganisasjoner.

 Medlemsorganisasjoner 
Studieforbundet Livslang Læring har i dag 21 medlemsorganisasjoner som har demokratisk oppbygging og driver voksenopplæring etter de prinsipper som er nedfelt i Lov om voksenopplæring. 

 Acem Studieorganisasjon 

 ANSA 
 Ergoterapeutene
 Landslaget for norskundervisning 
 Likestilling, Inkludering og Nettverk
 Maskinentreprenørenes forbund 
 Nasjonalforeningen for folkehelsen 
 Norges Musikkorps Forbund  
 Norges Røde Kors  
 Norsk Filmklubbforbund 
 Norsk forening for folkehelse
 Norsk forening for gravplasskultur
 Norsk Fysioterapeutforbund 
 Norsk Radio Relæ Liga  
 Norske Kunstforeninger  
 Norske Lakseelver
 Organisasjonen Voksne for barn  
 Parat  
 Seniornett  
 Soroptimist Norgesunionen
Folkeuniversitetet

Formål
Studieforbundet Livslang Læring er en ideell organisasjon som har til formål å bidra til et mer meningsfylt liv for den enkelte gjennom et bredt og lokalt tilpasset voksenopplæringstilbud. Studieforbundet Livslang Læring skal fremme livslang læring og likestilling i adgang til kunnskap, innsikt og ferdigheter. Formålet er å fremme den enkeltes verdiorientering og personlige utvikling, og styrke grunnlaget for selvstendig innsats og samarbeid med andre i yrke og samfunnsliv. Studieforbundet Livslang Læring er ubundet i spørsmål som gjelder livssyn og politisk oppfatning.

Studieforbundet Livslang Læring er ubundet i spørsmål som gjelder livssyn og politisk oppfatning. 
Hvert år deltar nesten  voksne på om lag  kurs i regi av Studieforbundet.

Se også
 Studieforbundet Livslang Læring

Referanser

 Eksterne lenker 
 Folkeuniversitetet

Kategori:Utdanning i Norge